stanford-oval/wikipedia huggingface dataset:
Münchenin neuvostotasavalta

Münchenin neuvostotasavalta (saks. Münchner Räterepublik) eli Baijerin neuvostotasavalta (saks. Bayerische Räterepublik) tarkoittaa lyhytaikaista Münchenin kommunistista hallintoa, joka kukistettiin verisesti 3. toukokuuta 1919. Tapahtumat saivat alkunsa, kun kommunistinen kaupunginkomendantti, entinen merisotilas Rudolf Eglhofer, ammutti kahdeksan äärioikeistolaista. Ampujina olivat paikalliset punakaartilaiset, ja teloitetut olivat oikeistolaisen Thule-seuran jäseniä. Seurauksena hallituksen joukot, joita komensi puolustusministeri Gustav Noske, rynnäköivät kaupunkiin. Puhjenneissa katutaisteluissa käytettiin liekinheittimiä ja panssarivaunuja. Taisteluissa sai surmansa yli tuhat ihmistä.
Aiheesta muualla

Kuvia tai muita tiedostoja aiheesta Münchenin neuvostotasavalta Wikimedia Commonsissa
Moskovan alue Turkvision laulukilpailussa

| Moskovan alue |
| --- | --- |

Paikallinen TV-asema:  TMV TV
Esiintymiset
Esiintymiskerrat:  1
Ensiesiintyminen:  2014
Paras sijoitus:  12. (2014)
Huonoin sijoitus:  12. (2014)
Paras pistemäärä:  170 (2014)
Moskovan alue on osallistunut Turkvision laulukilpailuun kerran, vuonna 2014
Historia > 2014

Moskovan alue osallistui ensimmäistä kertaa vuoden 2014 Turkvision laulukilpailuun, joka pidettiin Tatarstanissa Kazanissa. Edustajaksi valittiin bändi nimeltä Kazan World kappaleella "Sine kotem". Turkvision laulukilpailun semifinaalissa he saivat sai 190 pistettä, sijoittuivat viidenneksi ja pääsivät finaaliin. Finaalissa he saivat 170 pistettä ja sijoittuivat kahdenneksitoista.
Kilpailijat

Voitto
Toinen
Kolmas
Viimeinen
| Vuosi | Artisti(t) | Kieli | Kappale | Sija | Pisteet | Semif>  | Pisteet |  |
| --- | --- | --- | --- | --- | --- | --- | --- | --- |
| 2014 | Kazan World | Tataari | ”Sine kotem” | 12 | 170 | 5 | 190 |  |
| 2015 | Ei osallistunut kilpailuun | Ei osallistunut kilpailuun | Ei osallistunut kilpailuun | Ei osallistunut kilpailuun | Ei osallistunut kilpailuun | Ei osallistunut kilpailuun | Ei osallistunut kilpailuun |  |
2016: Kilpailu peruttu
The Comeback

| The Comeback |
| --- | --- |
 Sarjan ensimmäisen kauden DVD-julkaisun kansi.
Tyyli:  komedia mokumentti
Kestoaika:  30 min
Luoja(t):  Lisa Kudrow Michael Patrick King
Pääosissa:  Lisa Kudrow Malin Åkerman Robert Bagnell Lance Barber Robert Michael Morris Laura Silverman Damian Young
Alkuperämaa:  Yhdysvallat
Alkuperäiskieli:  englanti
Verkko:  HBO
Esitetty:  Ensimmäinen sarja: 5. kesäkuuta 2005 –   4. syyskuuta 2005 Toinen sarja:  9. marraskuuta - 28. joulukuuta 2014 –  jatkuu edelleen
Tuotantokausia:  2
Jaksoja:  21
Aiheesta muualla
IMDb 
The Comeback on yhdysvaltalainen mokumentti-muotoon tehty komediasarja, jonka ovat luoneet Lisa Kudrow ja Michael Patrick King. Sarjan esittäminen alkoi HBO-kanavalla 5. kesäkuuta 2005. Suomessa sarjaa on esittänyt televisiokanava Nelonen.
Sarja kertoo Kudrow'n esittämästä entisestä näyttelijätähti Valerie Cherishistä, joka yrittää päästä takaisin parrasvaloihin. Valerie valitaan uuteen tilannekomediasarjaan, ja samalla hänestä aletaan tehdä The Comeback -nimistä tosi-tv-ohjelmaa.
Sarjan ensimmäinen, 13 jaksosta koostuva kausi esitettiin kesällä 2005. HBO lopetti sarjan ensimmäisen kauden jälkeen huonojen katsojalukujen vuoksi. Kriitikoilta sarja sai vaihtelevan vastaanoton, mutta sai silti kolme Emmy-ehdokkuutta. Sarja on sittemmin kasvattanut suosiotaan niin katsojien kuin kriitikoiden keskuudessa, ja sarjan on luonnehdittu olleen "aikaansa edellä". Maaliskuussa 2014 uutisoitiin, että HBO käy neuvotteluja sarjan toisesta kaudesta, ja kaksi kuukautta myöhemmin HBO ilmoitti tilanneensa sarjaan kuuden jakson mittaisen toisen kauden. Toinen kausi esitettiin syksyllä 2014 eli yhdeksän vuotta ensimmäisen kauden päättymisen jälkeen.
Hahmot

Valerie Cherish (es. Lisa Kudrow) on takavuosien näyttelijätähti. Hänellä oli oma komediasarja I'm it!, jonka lopettamisesta on kuitenkin jo aikaa, ja Valerie haluaa nousta takaisin parrasvaloihin. Valerie valitaan uuteen komediasarjaan Room and Bored, ja samalla Valeriesta aletaan kuvata uutta tosi-tv-sarjaa The Comeback. Valerie tekee kaikkensa, että hän nousisi takaisin tähdeksi, vaikka hän joutuukin välillä nöryytetyksi.
Jane (es. Laura Silverman) on The Comebackin tuottaja. Jane on koko ajan läsnä The Comebackin kuvauksissa, mutta yrittää välttää kommunikointia Valerien kanssa.
Mark Berman (es. Damian Young) on Valerien aviomies. Mark ei ole kiinnostunut showbisneksestä eikä pidä siitä, että häntä kuvataan.
Mickey Dean (es. Robert Michael Morris) on Valerien kampaaja ja läheinen ystävä. Mickey on kuusikymppinen kaapissa oleva homoseksuaali, joskin hänen suuntautumisensa on kaikille ilmiselvää.
Paulie G. (es. Lance Barber) on toinen Room and Bored -sarjan tuottajista. Paulie ei pidä Valeriesta ja yrittää toistuvasti pienentää Valerien roolia sarjassa.
Tom Peterman (es. Robert Bagnell) on Paulie G:n tuottajapari. Tom tulee paremmin toimeen Valerien kanssa kuin Paulie, vaikka pitääkin Valerieta päällekäyvänä.
Juna Millken (es. Malin Åkerman) on yksi Room and Bored -sarjan näyttelijöistä. Juna arvostaa Valerieta, ja Valerie pitääkin itseään hänen mentorinaan, vaikka onkin salaa kateellinen Junan menestykselle.
Jaksot > Ensimmäinen kausi (2005)

| Jakso | Alkuperäinen nimi | Suomenkielinen nimi | Ohjaus | Käsikirjoitus | Esityspäivä (USA) |
| --- | --- | --- | --- | --- | --- |
| 1 | "The Comeback (Pilot)" | Comeback | Michael Patrick King | Michael Patrick King Lisa Kudrow | 5. kesäkuuta 2005 |
| 2 | "Valerie Triumphs at the Upfronts" | Pelkoa ja inhoa New Yorkissa | Michael Patrick King | Michael Patrick King Lisa Kudrow | 12. kesäkuuta 2005 |
| 3 | "Valerie Bonds with the Cast" | Tutustumislounas | Michael Lehmann | Michael Patrick King | 19. kesäkuuta 2005 |
| 4 | "Valerie Stands Up for Aunt Sassy" | Koiranpennusta asiaa | Michael Lehmann | John Riggi | 26. kesäkuuta 2005 |
| 5 | "Valerie Demands Dignity" | Arvokkuus ennen kaikkea | Greg Mottola | Linda Wallem | 10. heinäkuuta 2005 |
| 6 | "Valerie Saves the Show" | Keksejä ja paineiden purkua | Greg Mottola | Michael Schur | 17. heinäkuuta 2005 |
| 7 | "Valerie Gets a Special Episode" | Valerien oma jakso | Michael Lehmann | John Riggi | 24. heinäkuuta 2005 |
| 8 | "Valerie Relaxes in Palm Springs" | Rentoutumisloma | Michael Lehmann | Linda Wallem Michael Patrick King | 31. heinäkuuta 2005 |
| 9 | "Valerie Hangs With the Cool Kids" | Lakkoilua | J. Clark Mathis | Michael Schur | 7. elokuuta 2005 |
| 10 | "Valerie Gets a Magazine Cover" | Kansikuvia | David Steinberg | Amy B. Harris | 15. elokuuta 2005 |
| 11 | "Valerie Stands Out on the Red Carpet" | Punaisella matolla | Michael Patrick King | Michael Patrick King | 21. elokuuta 2005 |
| 12 | "Valerie Shines Under Stress" | Teemalaulu | David Steinberg | Heather Morgan | 28. elokuuta 2005 |
| 13 | "Valerie Does Another Classic Leno" | Paluu parrasvaloihin | Michael Patrick King | Michael Patrick King | 4. syyskuuta 2005 |
Jaksot > Toinen kausi (2014)

Kuudesta jaksosta koostuva toinen tuotantokausi tullaan esittämään syksyllä 2014.
DVD-julkaisu

The Comeback -sarja on saatavilla DVD:nä, josta löytyy myös suomenkielinen tekstitys.
Mustavuoren suojelualue

Pähkinäpensaita lehdossa.
Vanha tykkitie.
Mustavuori (viralliselta nimeltään Mustavuoren lehto ja Östersundomin lintuvedet) on Natura-luonnonsuojelualue (FI0100065) Itä-Helsingissä lähellä Vuosaaren satamaa. Viereisen Porvarinlahden kanssa alue muodostaa Natura 2000 -alueen.
Mustavuori on pääkaupunkiseudun arvokkain lehtoalue. Erikoisuutena alueella on ensimmäisen maailmansodan aikaisia Krepost Sveaborgin linnoitusrakennelmia, kuten tykkiteitä.
Alueen pinta-ala on 36,6 hehtaaria, josta vettä on 0,13 hehtaaria. Alueen omistaa Helsingin kaupunki. Alueen pohjoisosa, joka ennen vuoden 2009 alkua kuului Vantaaseen, kuuluu valtakunnalliseen lehtojensuojeluohjelmaan.
Alueen eteläosassa on sekametsässä lehtomaisia kangasmetsäkaistaleita sekä avokallioita ja kitukasvuisia kalliomänniköitä. Keväällä lehtokaistaleet täyttyvät harvinaisen keltavuokon ja kevätlinnunherneen kukista.
Aiheesta muualla

Wikimedia Commonsissa on kuvia tai muita tiedostoja aiheesta .
Euroopan unionin komission päätös: Virallinen lehti nro L 040 , 11/02/2005 s. 0001 - 0181
European Nature Information System FI0100065[vanhentunut linkki]
Morris Fuller Benton

Morris Fuller Bentonin suunnittelemia kirjaintyyppejä
Morris Fuller Benton (30. marraskuuta 1872 Milwaukee – 30. kesäkuuta 1948 Morristown) oli yhdysvaltalainen yksi kaikkien aikojen merkittävimmistä kirjainmuotoilijoista. Morris Fuller Benton oli American Type Foundersin pääsuunnittelija vuosina 1900–1937.
Morris Fuller Benton kasvoi alalle jo nuorena, sillä hänen isänsä Linn Boyd Benton oli kirjanpainaja ja kirjakevalaja sekä kirjapainoalan mullistaneen valumatriisikoneen keksijä. Valmistuttuaan insinööriksi Benton alkoi työskennellä yhdessä isänsä kanssa American Type Founders -kirjasinvalimossa. Morris Fuller Bentonista tuli Yhdysvaltain tuotteliain kirjainmuotoilija, sillä hän suunnitteli yli 180 kirjaintyyppiä, joihin kuuluivat muun muassa Cloister Old Style, Franklin Gothic, Bulmer, Century Schoolbook, Hobo, Stymie ja Broadway.
Bentonilta on peräisin ajatus jakaa kirjaintyypit perheisiin. Lisäksi hän suunnitteli useita suosittuja ajanmukaistettuja versioita klassisista kirjaintyypeistä, kuten Bodonista ja Garamondista.
Morris Bentonin suunnittelemia kirjasimia

Roycroft 1898
Engravers 1901–1910
Wedding Text 1901
Franklin Gothic 1902–1912
Typo Script 1902
Alternate Gothic 1903
Bold Antique 1904
Commercial Script 1906
Miehle Gothic 1906
Norwood Roman 1906
Clearface Gothic family 1907–1910
Rugged Roman 1909–1911
Hobo
Venetian 1911–1913
Adscript 1914
Souvenir 1914
Announcement 1916
Light OldStyle 1916
Invitation 1916–1917
Sterling 1917–1919
Freehand 1917
Canterbury 1920
Schoolbook OldStyle 1924
Typo Roman 1926–1927
Chic 1927
Gravure 1927
Greeting Monotone 1927
Dynamic 1928
Modernique 1928
Novel Gothic 1928
Parisian 1928
Broadway 1928
Benton 1930
Engravers Text 1930
Bank Gothic 1930–1933
Thermotype 1931
Raleigh Gothic Condensed 1932
American Backslant 1933
Shadow 1934
Headline Gothic 1936
Empire 1937
Aiheesta muualla

Works and Samples of Morris Fuller Benton (Arkistoitu – Internet Archive)
Linn Boyd Benton, Morris Fuller Benton, and Typemaking at ATF (Arkistoitu – Internet Archive)
Typografia
| --- | --- |
Typografit ja kirjainmuotoilijat:   Jonathan Barnbrook  Saul Bass  Ed Benguiat  Morris Fuller Benton  Neville Brody  Frederic Goudy  Claude Garamond  Eric Gill  Tomi Haaparanta  Nicolas Jenson  Edward Johnston  Donald Knuth  Rudolf Koch  Sami Kortemäki  Zuzana Ličko  William Morris  Stanley Morison  Jan Tschichold  Carol Twombly  Wolfgang Weingart  Hermann Zapf  Gudrun Zapf-von Hesse 
Kirjaintyylit ja -lajit:   Anfangi  Antiikva  Arial  Baskerville  ITC New Baskerville  Calibri  Comic Sans  Egyptienne  Fraktuura  Garamond  Gill Sans  Helvetica  Palatino  Times Roman  Unsiaali  Verdana 
Merkit:   Alduksen lehti ❦  Asteriski *  Ät-merkki @  Englannin punta £  Ampersandi &  Jokerimerkki  Kappaleen merkki ¶  Luetelmamerkki  Luettelo matemaattisista merkeistä  Plus-miinusmerkki ±  Promille ‰  Prosentti %  Pykälämerkki §  Risti †  Ristikkomerkki #  Rub el Hizb ۞  Tekijänoikeusmerkki ©  Tilde ~  Valuuttamerkki ¤  Yläpuolinen indeksointipilkku 
Suuntaukset:   Amerikan uusi aalto  Dekonstruktivismi  Postmodernismi  Sveitsiläinen tyyli 
Muut aiheet:   Aakkoslaji  CamelCase  Glyyfi  Goottilaiset kirjaintyypit  Kapiteeli  Kirjain  Kirjaintyyppi  Kursiivi  Ligatuuri  Logo  Lorem ipsum  Orpo- ja leskirivit  Painokirjaimet  Sans-serif  Serif  TrueType  Web Open Font Format  X-korkeus  Yliviivaus  Ylleviivaus  Ylä- ja alaindeksi
The Last Tour on Earth

| The Last Tour on Earth Marilyn Manson |
| --- | --- | --- |

Livealbumin tiedot
 Äänitetty : 1998 - 1999
 Julkaistu: 1999
 Tuottaja(t): Marilyn Manson
 Tyylilaji: heavy rock
 Kesto: 85.39
 Levy-yhtiö: Interscope Records / Nothing Records
Marilyn Mansonin muut julkaisut
| Mechanical Animals 1998 | The Last Tour on Earth 1999 | Holy Wood 2000 |
The Last Tour on Earth on Marilyn Mansonin 15. marraskuuta 1999 julkaistu live-albumi. Albumista on myös julkaistu rajoitettu kahden levyn erikoispainos.
Kappalelista

Inauguration of the Mechanical Christ – 2.45
The Reflecting God – 5.32
Great Big White World – 5.21
Get Your Gunn – 3.37
Sweet Dreams (Are Made of This) – 5.36
Rock is Dead – 3.20
The Dope Show – 3.56
Lunchbox – 8.35
I Don't Like the Drugs (But the Drugs Like Me) – 7.31
Antichrist Superstar – 5.15
The Beautiful People – 4.30
Irresponsible Hate Anthem – 4.40
The Last Day on Earth – 4.26
Astonishing Panorama of the Endtimes – 3.59
Bonuslevyn kappaleet (rajoitettu kahden levyn painos)

Coma White
Get My Rocks Off
Coma White Acoustic
A Rose And A Baby Ruth
Arvostelut

AllMusic:
Soundi:
Mouhijärven helluntaiseurakunta

| Mouhijärven helluntaiseurakunta |
| --- | --- |
Suuntautuminen:  helluntaiherätys
Perustettu:  1936
Pääkirkko:  Kapalontie 2 38460 Sastamala
Aiheesta muualla
Sivusto
Infobox OKNimi-testi OK: 
Mouhijärven helluntaiseurakunta on Sastamalan Mouhijärvellä toimiva helluntaiseurakunta. Seurakunta on perustettu vuonna 1936. Seurakunnan toimintaan kuuluu jumalanpalvelusten ja Sanan ja rukouksen iltojen lisäksi lähetysillat, miestoiminta ja Hyvän Sanoman illat.
Historia

Helluntaiherätyksen toiminta Mouhijärvellä alkoi 1930 Topias Sutelan ja Tarmo Pohjalan toiminnan kautta. Vaajasen koti muodostui toiminnan keskuspaikaksi ja herätys kosketti ennen kaikkea Mierola-Tervamäen suunnilla asuvien ihmisten sydämiä. Kokouksia jatkettiin syksyllä Tarmo Pohjalan ja Antti Rautavan julistaessa evankeliumia. Helmikuussa 1931 oli uskoontulleita jo 35. Uskoontulleita kastettiin yleensä Kirkkojärvessä, kastajina Tarmo Pohjala ja Eino Heinonen.
Mouhijärven helluntaiseurakunta järjestäytyi seurakunnaksi 1. lokakuuta 1936 ja siihen liittyi 23 henkeä. Sen ensimmäiseksi nimeksi tuli Helluntaiseurakunta Mouhijärvellä. Seurakunta kokoontui pääasiassa kodeissa kolme kertaa viikossa. Sotien aikana syntynyt siirtolaisuusliike antoi voimakkaan sysäyksen helluntaiseurakunnan toiminnalle.
Vuonna 1964 seurakunta sai ensimmäiseksi työntekijäkseen saarnaaja Lauri Väyrysen. Hän palveli seurakuntaa vuoteen 1966 saakka. Yleisen valistuksen mukaan mouhijärviläisten suhtautuminen helluntailaisuuteen on muuttunut, mutta vielä kesällä 1985 kaadettiin kahdesti kokousteltta ja revittiin äänenvahvistimien johdot irti kesken kokouksen.
Mouhijärven helluntaiseurakunta on osallistunut myös lähetystyöhön. Seurakunnan toiminta oli 1970-luvulla hiljaiseloa piristyen jälleen 1980-luvulla. Vuosina 1986-1987 oli herätystä ja useita kastettiin. Paikkakunnalle muutti myös muualta uskovia perheitä.
Seurakunnan 80-vuotisjuhlaa vietettiin kesällä 2016 telttajuhlien muodossa oman kiinteistön pihalla.
Münchenin filharmoninen orkesteri

Münchenin filharmoninen orkesteri johdossa kapellimestari Christian Thielemann, München.
Münchenin filharmoninen orkesteri on Münchenissä vuonna 1893 perustettu sinfoniaorkesteri. Sen perusti Franz Kaim joka oli pienontekijän poika. Alkuvuosina orkesterin kehittämiseksi tekivät paljon töitä muun muassa Hans Winderstein, Hermann Zumpe ja Ferdinand Löwe. Vuosien 1898 ja 1905 välisenä aikana sen johtajana toimi Felix Weingartner joka järjesti orkesterile useita kansainvälisiä kiertueita maailmalla.
Se on historiansa aikana ensiesittänyt mm. Günter Bialasin, Anton Brucknerin, Harald Genzmerin, Luigi Nonon ja Gustav Mahlerin teoksia. Gustav Mahler johti orkesteria vuosina 1901 ja 1910 pitäessään neljännen ja kahdeksannen sinfoniansa ensiesitykset Münchenin filharmoonikkojen kanssa.
Ylikapellimestarit

| --- | --- |
 Hans Winderstein (1893–1895)  Hermann Zumpe (1895–1897)  Ferdinand Löwe (1897–1898)  Felix Weingartner (1898–1905)  Georg Schnéevoigt (1905–1908)  Ferdinand Löwe (1908–1914)  Hans Pfitzner (1919–1920)  Siegmund von Hausegger (1920–1938) :  Oswald Kabasta (1938–1944)  Hans Rosbaud (1945–1948)  Fritz Rieger (1949–1966)  Rudolf Kempe (1967–1976)  Sergiu Celibidache (1979–1996)  James Levine (1999–2004)  Christian Thielemann (2004–2009)  Ice Wiener (2009–)
Aiheesta muualla

The Munich Philharmonics: Münchner Philharmoniker MPHIL. Arkistoitu 4.8.2018. Viitattu 3.8.2018 (englanniksi). viralliset sivut
Musicians: Münchner Philharmoniker MPHIL. Arkistoitu 4.8.2018. Viitattu 3.8.2018 (englanniksi).
The Munich Philharmonic MPHIL. Arkistoitu 4.8.2018. Viitattu 3.8.2018 (englanniksi).
Bruckner: Symphony No. 3 MPHIL. Arkistoitu 3.8.2018. Viitattu 3.8.2018 (englanniksi).
Munich Philharmonic Orchestra Encyclopædia Britannica. Viitattu 3.8.2018 (englanniksi).
Munich Philharmonic presents Dvorak's Symphony No.9 conducted by Sergiu Celibidache Youtube.  11.5.2017. Viitattu 3.8.2018.
Mahler Symphony No. 2 - Valery Gergiev Youtube.  19.7.2016. Viitattu 3.8.2018.
Stefan Wagstyl: Munich says €300m concert hall will strike the right note Financial Times.  31.12.2015. Viitattu 3.8.2018 (englanniksi).
Muhammad Gapurov

Muhammad Gapurov (ven. Мухамедназар Гапурович ГАПУРОВ, 15. helmikuuta 1922 – 13. heinäkuuta 1999) oli Turkmeenien SNT:n ministerineuvoston puhemies 1963–1969, kommunistisen puolueen ensimmäinen sihteeri 1969–1985, Neuvostoliiton kommunistisen puolueen keskuskomitean jäsen 1971–1986 (ehdokasjäsen 1966–), jäsenenä 6.–11. korkeimmassa neuvostossa ja Neuvostoliiton työn sankari (1981).
Gorbatšov erotti hänet Turkmenistanin johdosta 1985 Saparmurat Nijazovin hyväksi puuvillakauppaan liittyneen korruption vuoksi.
Aiheesta muualla

http://proekt-wms.narod.ru/states/gapurov-mg.htm
Muhammad Hawadle Madar

Mohammed Hawadle Madar oli Somalian pääministerinä 3. syyskuuta 1990 – 24. tammikuuta 1991. Hän kuului Xisbiga Hantiwadaagga Kacaanka Soomaaliyeed -puolueeseen.
Aiheesta muualla

People, Contemporary Africa Database
Muhammad Hassanein Heikal

| Muhammad Hassanein Heikal |
| --- | --- |
 Heikal (vs.) ja Nasser (toinen oik.) Gamal Abdel Nasser valokuvassa vuodelta 1966.
Henkilötiedot
Syntynyt: 23. syyskuuta 1923 Kairo
Kuollut: 17. helmikuuta 2016 Kairo
Ammatti:  journalisti
Muhammad Hassanein Heikal (23. syyskuuta 1923 Kairo, Egypti – 17. helmikuuta 2016 Kairo, Egypti) oli egyptiläinen journalisti, jota pidettiin alallaan yhtenä arabimaailman kuuluisimmista ja vaikutusvaltaisimmista. Hän työskenteli Egyptin valtiolliselle sanomalehti Al-Ahramille. Hänen nimensä yhdistettiin etenkin Gamal Abdel Nasseriin.
Elämäkerta

Heikal syntyi Kairossa 23. syyskuuta 1923 ja opiskeli Kairon yliopistossa. Hän työskenteli Egyptian Gazette -lehdelle toimittajana vuonna 1943, Rosal Yussefille seuraavasta vuodesta eteenpäin ja Akher Saalle vuosina 1953–1956. Al-Ahramin toimitukseen hän liittyi vuonna 1957. Gamal Abdel Nasser oli noussut Egyptin johtoon vuonna 1954 ja Heikal nousi hänen ystävänään johtavaksi Egyptin ja alueellisen politiikan asiantuntijaksi ja artikuloi Nasserin arabisosialistista ideologiaa. Etenkin Heikalin perjantaikolumneista tuli suosittuja. Toisaalta häntä syytettiin myös Nasserin autoritaarisen ja yksilönvapauksia rajoittaneen politiikan tukemisesta.
Nasser kuoli äkillisesti vuonna 1970, ja hänen seuraajansa Anwar Sadat erotti vuonna 1974 Heikalin Al-Ahramin toimituksesta. Hänelle tarjottiin kuitenkin paikkaa presidentin neuvonantajana, josta hän kieltäytyi. Vuonna 1981 Sadat pidätytti Heikalin satojen muiden tapaan, mutta Sadat sai surmansa islamistien iskussa vielä samana vuonna ja häntä seurannut Hosni Mubarak vapautti Heikalin. Heikal julkaisi uransa aikana 49 kirjaa, joissa kritisoitiin esimerkiksi Sadatia ja sittemmin myös Mubarakia. Hän esiintyi heikkenevästä terveydestään huolimatta usein televisiossa kertoen politiikasta ensin Al-Jazeeralla ja sittemmin CBC:llä.
Heikal kuoli 17. helmikuuta 2016 Kairossa. Abdel Fattah al-Sisi kutsui Heikalia ”journalismin ikoniksi” ja diplomaatti Mustafa el-Fiqi ”kansakunnan autenttiseksi muistiksi”.
Mutual Broadcasting System

Mutual Broadcasting System oli yhdysvaltalainen vuosina 1934–1999 toiminut radioverkko. Toisin kuin kolme muuta valtakunnallista verkkoa (NBC, CBS, ABC), se toimi alkuvaiheessa osuuskuntamallin mukaisesti ja se oli asemamäärältään verkoista suurin. Muissa verkoissa verkko toimitti ohjelmistoaan verkkoon kuuluville paikallisille radioasemille, Mutualissa asemat vaihtoivat omaa ohjelmatuotantoaan muiden asemien kanssa.
Vuonna 1953 General Tire osti Mutualiin kuuluvat asemat, ja Mutualista tuli sen tytäryhtiö. Mutual menetti osuuskuntamallinsa viisi vuotta myöhemmin General Tiren myytyä sen uudelle omistajalle. Mutualin omistaja vaihtui useaan kertaan, kunnes Westwood One hankki sen omistukseensa vuonna 1985 39 miljoonan dollarin kauppahinnalla. Westwood One lakkasi käyttämästä Mutual Broadcasting Systemin nimeä vuonna 1999.
Verkon alkuaikojen ohjelmistosta tunnetuimpia ovat radiokuunnelmasarjat The Shadow ja The Lone Ranger. Myöhemmiltä vuosilta tunnetuimpien joukkoon kuuluvat Larry Kingin ja Jim Bohannonin keskusteluohjelmat.
Muta-ahven

| Muta-ahven |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Kehittyneet luukalat Neopterygii
Lahko::  Ahvenkalat Perciformes
Alalahko::  Percoidei
Heimo::  Aurinkoahvenet Centrarchidae
Suku::  Acantharchus  Gill, 1864
Laji::  pomotis
Kaksiosainen nimi
 Acantharchus pomotis  (Baird, 1855) 
Katso myös
   Muta-ahven Wikispeciesissä   Muta-ahven Commonsissa 
Infobox OKNimi-testi OKIUCN-testi OK: 
Muta-ahven (Acantharchus pomotis) on aurinkoahventen (Centrarchidae) heimoon kuuluva kalalaji. Se on sukunsa Acantharchus ainoa laji.
Muta-ahvenen pyrstö on pyöreäreunainen. Kalan kyljissä on viisi tummaa raitaa. Sillä on pitkänomainen, tiivistetty ruumis ja sen silmät ja suu ovat suuria. Lajin tavallinen pituus on 14,1 senttimetrin luokkaa. Sen maksimipituus on 21 senttimetriä.
Muta-ahventa tavataan kotoperäisenä Yhdysvalloissa, jossa sitä tavataan alueella New Yorkin eteläosasta Floridan pohjoisosiin. Muta-ahvenien kokonaismäärä on suuri, yli 10 000 ja mahdollisesti myös yli 100 000. Lajin populaatiot ovat vakaita tai pienessä laskusuhdanteessa. Muta-ahvenella ei ole juurikaan isoja uhkia. Sen elinympäristöjen saastuminen ja muuttuminen ovat mahdollisia mutta eivät suoranaisia uhkia.
Muta-ahvenen ravintoa ovat pääasiassa hyönteiset ja äyriäiset. Suuremmat yksilöt voivat saalistaa pieniä kaloja. Lajin elintavat ovat huonosti tunnetut, mutta sen tiedetään kutevan keväällä. Muta-ahven voi elää 4 vuotta.
Teijon kansallispuisto

Teijon kansallispuiston tunnus
| --- | --- |
Sijainti:  Varsinais-Suomen maakunta Suomi
Lähin kaupunki:  Salo
Pinta-ala:  34 km2
| --- | --- |
Tyyppi:  Kansallispuisto 
Perustettu:  2015
Kävijämäärä:  93 000 (2023)
Hallinto:  Metsähallitus
muokkaa - muokkaa wikitekstiä - muokkaa Wikidataa
Teijon kansallispuisto on 1. tammikuuta 2015 perustettu kansallispuisto Varsinais-Suomen maakunnassa, Teijolla Salossa entisen Perniön kunnan alueella. Kansallispuiston pinta-ala on noin 34 neliökilometriä. Kansallispuisto perustettiin varsinaissuomalaisessa kulttuurimaisemassa säilyneen salomaaluonnon eliöstön, geologisten ominaispiirteiden ja maiseman sekä siihen kuuluvan kulttuuriperinnön suojelemiseksi ja hoitamiseksi sekä yleistä virkistys- ja retkeilykäyttöä ja luonnonharrastusta varten.
Puiston ytimen muodostavat 2 300 hehtaarin laajuinen Teijon retkeilyalue ja siihen liittyvät Hamarijärven ja Punassuon suojelualueet. Puistoon sisältyy myös arvokasta kulttuuriperintöä kuten historiallinen Kirjakkalan ruukki.
Teijon tunnus retkeilyalueen aikana